સ્ત્રીએ સ્વાસ્થ્ય માટે અન્ય વસ્તુ જે ધ્યાનમાં રાખવા જેવી છે તો તે છે ટીવી પર આવતી લોભામણી જાહેરાતો, હેલ્થ શેક, ક્રીમ, બેલ્ટ્સ આ તમામ વસ્તુઓ તમને થોડા સમય માટે ખુશી જરૂર આપશે પરંતુ લાંબા ગાળા સુધી આ વસ્તુ ઉપયોગમાં નહી આવી શકે. બીજી વસ્તુ જે ખૂબ મહત્વનો ભાગ ભજવે છે એ છે ઊંઘ. તમે ઊંઘને ટાળીને તમારો વધુ સમય જીમમાં તેમજ અન્ય ક્લાસીસમાં વીતાવશો, ઘરના કામ, ઓફિસના કામ આ બધામાં જ તમારો સમય નીકળી જશે. તો અંતે ઊંઘ તો ઓછી જ મળશે જેનાથી નુક્સાન માત્ર તમને જ થશે. ઓછી ઊંઘ એ મેટાબોલિઝમ અને હોર્મોન્સ પર અસર કરે છે તો જો તમે વજનને લઇને ખૂબ જ ગંભીર છો તો આ વાતનું ચોકક્સપણે ખ્યાલ રાખો. લોકો વિચારે છે કે જો તે વધુ પ્રમાણમાં કસરત કરશે તો વજન જલદીથી ઉતરી જશે. પણ ના, એવું નથી વધુ કસરત તમને હતાશ કરી શકે છે. તમારા સ્વાભાવમાં બદલાવ આવી શકે છે. અને સૌથી મહત્વની બાબત જેનો તમને ખ્યાલ પણ નહીં હોય. જી હા, પાણી તમારા સ્વાસ્થ્યમાં ખૂબ મહત્વનો ભાગ ભજવે છે. પાણી તમારી ભૂખને મેનેજ કરવામાં પણ મદદ કરે છે.